31. การประกอบธุรกิจของแต่ละสายผลิตภัณฑ์

  4.1 ชิ้นส่วนสำหรับเครื่องปรับอากาศภายในรถยนต์

  บริษัท เอส เอ็น ซี ฟอร์เมอร์ จำกัด (มหาชน) (“บริษัท”)
  เป็นผู้ผลิตชิ้นส่วนสำหรับเครื่องปรับอากาศภายในรถยนต์ โดยส่วนใหญ่เป็นท่อที่ทำมาจากอลูมิเนียม
  นำมาขึ้นรูปและประกอบเข้ากับชิ้นส่วนโลหะต่างๆ
  และประกอบเป็นชุดจำหน่ายให้กับผู้ประกอบเครื่องปรับอากาศรายใหญ่ซึ่งจะส่งมอบและจำหน่ายให้แก่โรงงานผู้ผลิตรถยนต์ต่อไป
  ตัวอย่างของสินค้า เช่น Inlet/Outlet Pipe Assembly, Header, Suction Pipe,
  Flange Inlet/Outlet, Pipe and Hose Assembly, Liquid Pipe, Pipe
  Assembly with Flange, Discharge Pipe, Insulator Pipe Assembly,
  Hose-Heather Assembly, Compressor Part

โดยกลุ่มลูกค้าของกลุ่มอุตสาหกรรม มีดังนี้

+------------+----------+-------------------+-------------------------+
| ก          |          |                   |                         |
| ลุ่มชิ้นส่วนเคร |          |                   |                         |
| ื่องปรับอากาศ |          |                   |                         |
| ภายในรถยนต์ |          |                   |                         |
+============+==========+===================+=========================+
| ลูกค้า       | ค่ายรถ    | ชื่อรุ่น              | ชิ้นส่วนประกอบ             |
+------------+----------+-------------------+-------------------------+
| Valeo      | Nissan   | Navara, Teana,    | ชิ้นส่วนแอร์รถ              |
| Group      |          | Sunny             |                         |
|            | Mi       |                   | ชิ้นส่วนแอร์รถ              |
|            | tsubishi | Lancer, Triton,   |                         |
|            |          | Pajero Sport      |                         |
+------------+----------+-------------------+-------------------------+
| Calsonic   | Isuzu    | D-Max             | ชิ้นส่วน Intercooler,      |
|            |          |                   | Compressor Part         |
|            | Ford     | Ranger            |                         |
|            |          |                   | ชิ้นส่วน Intercooler       |
+------------+----------+-------------------+-------------------------+
|            | Isuzu    | D-Max             | ชิ้นส่วนแอร์รถ              |
+------------+----------+-------------------+-------------------------+
| Showa      | Honda    | Civic, Accord     | ชิ้นส่วนแอร์รถ              |
+------------+----------+-------------------+-------------------------+
| Denso      | Toyota   | Vigo, Camry,      | ชิ้นส่วนแอร์รถและ           |
| Thailand   |          | Yaris             |                         |
|            |          |                   | ชิ้นส่วนหม้อน้ำ              |
+------------+----------+-------------------+-------------------------+
| Delphi     | Isuzu    | D-Max             | ชิ้นส่วนปั๊มน้ำมันดีเซล         |
+------------+----------+-------------------+-------------------------+
| Siam NSK   | Isuzu    | D-Max             | ชิ้นส่วนแกนพวงมาลัย         |
+------------+----------+-------------------+-------------------------+
| Halla      | Ford     | Ranger            | ชิ้นส่วนแอร์รถ              |
| Climate    |          |                   |                         |
|            | Mazda    | BT50              | ชิ้นส่วนแอร์รถ              |
|            |          |                   |                         |
|            | GM       | Optra             | ชิ้นส่วนแอร์รถ              |
+------------+----------+-------------------+-------------------------+
| Sanden     | Ford     | KA                | ชิ้นส่วนแอร์รถ              |
|            | (Export) |                   |                         |
+------------+----------+-------------------+-------------------------+
| Subross    | Tata     | Xenon             | ชิ้นส่วนแอร์รถ              |
+------------+----------+-------------------+-------------------------+

  การตลาดและภาวะการแข่งขัน

  อุตสาหกรรมรถยนต์ของไทยเป็นอุตสาหกรรมหนึ่งที่มีความสำคัญต่อการพัฒนาเศรษฐกิจของประเทศ
  ทั้งในด้านการผลิต การตลาด การจ้างงาน การพัฒนาเทคโนโลยี
  และยังก่อให้เกิดอุตสาหกรรมต่อเนื่องอื่นๆ อีกหลายประเภท เช่น
  อุตสาหกรรมผลิตอุปกรณ์หรือชิ้นส่วนยานยนต์ ประเภท ยาง เหล็ก พลาสติก กระจก เป็นต้น
  ประกอบกับรัฐบาลไทยมีนโยบายให้ประเทศไทยเป็นศูนย์รวมของผู้ผลิตยานยนต์ทั่วโลก (Detroit
  of Asia) ทั้งจากญี่ปุ่น ยุโรป และอเมริกา
  โดยเฉพาะอย่างยิ่งการเป็นฐานการผลิตรถยนต์เพื่อการพาณิชย์ (Pick-up) ขนาด 1 ตัน
  ของบริษัทอีซูซุมอเตอร์ (ประเทศไทย) จำกัด บริษัทโตโยต้ามอเตอร์ (ประเทศไทย) จำกัด
  บริษัท มิตซูบิชิมอเตอร์ (ประเทศไทย)
  ส่งผลให้มีอัตราการเติบโตของอุตสาหกรรมอย่างต่อเนื่องมาโดยตลอดหลังจากสภาวะวิกฤตเศรษฐกิจตั้งแต่
  ปี 2542 เป็นต้นมา

  ในปี 2551 ปัจจัย
  ที่ส่งผลกระทบต่อวิกฤติเศรษฐกิจโลกเริ่มต้นจากอเมริกาเข้าสู่ยุโรปและเอเชียรวมถึงประเทศไทย
  จึงส่งผลให้อุตสาหกรรมรถยนต์ในไตรมาสที่ 3 มีการชะลอตัวและลดลงเป็นอย่างมากในไตรมาสที่
  4 ของปี 2551 และส่งผลต่อเนื่องต่ออุตสาหกรรมรถยนต์ในปี 2552 ซึ่งมีแนวโน้มลดต่ำลงกว่าปี
  2551 จากสภาพการแข่งขันที่อยู่ในระดับค่อนข้างรุนแรงอยู่แล้ว
  จะทำให้การแข่งขันมีแนวโน้มรุนแรงมากขึ้น
  จึงเป็นหน้าที่ของผู้ประกอบการที่จะต้องใช้กลยุทธ์ทุกรูปแบบเพื่อให้ธุรกิจคงอยู่ได้ในปี 2552

  ปริมาณการผลิตรถยนต์ในประเทศในช่วงปี 2543-2551

  []

ที่มา : สมาคมอุตสาหกรรมยานยนต์ไทย

กลุ่มอุตสาหกรรมยานยนต์ สภาอุตสาหกรรมแห่งประเทศไทย

  โดยในช่วงปี 2551 มีการเปิดตัวรถยนต์รุ่นใหม่ในไทย ในแต่ละค่ายดังนี้ โตโยต้ามอเตอร์เปิดตัว
  New Altis, ฮอนด้าเปิดตัว New Jazz และ New City, มิตซูบิชิมอเตอร์ เปิดตัว Pajero
  Sport เพื่อแข่งขันกับ ฟอร์จูนเนอร์ , นิสสัน, GM, อีซูซุ ยังคงใช้ Model เดิม
  เพียงแค่เปลี่ยน Minor Change เท่านั้น ซึ่งจากสภาวะเศรษฐกิจ การเปลี่ยน Model
  รถใหม่ก็ยังไม่สามารถเพิ่มยอดขายในประเทศได้ตามเป้าหมายที่วางไว้
  โดยในส่วนของตลาดรถยนต์นั่ง กลุ่มบริษัท โตโยต้ามอเตอร์ (ประเทศไทย) จำกัด
  ยังครองส่วนแบ่งตลาดสูงสุด รองลงมา ได้แก่ กลุ่มบริษัท ฮอนด้า จำกัด กลุ่มบริษัท
  สยามนิสสันออโตโมบิล จำกัด และบริษัท ฟอร์ด (ประเทศไทย) จำกัด ตามลำดับ
  สำหรับตลาดรถยนต์เพื่อการพาณิชย์ (Pick-up) ได้มีการเปลี่ยนแปลงโดย บริษัท
  โตโยต้ามอเตอร์ (ประเทศไทย) จำกัดสามารถครองส่วนแบ่งตลาดสูงสุด รองลงมา ได้แก่
  บริษัท อีซูซุมอเตอร์ (ประเทศไทย) จำกัด บริษัทมิตซูบิชิมอเตอร์ (ประเทศไทย) จำกัด
  และกลุ่มบริษัท สยามนิสสันออโตโมบิล จำกัด ตามลำดับ

  ปริมาณการจำหน่ายรถยนต์ในประเทศ ในช่วงปี 2543-2551

[]

ที่มา : สมาคมอุตสาหกรรมยานยนต์ไทย

กลุ่มอุตสาหกรรมยานยนต์ สภาอุตสาหกรรมแห่งประเทศไทย

ตลาดต่างประเทศ

  ประเทศไทยเป็นศูนย์กลางการผลิตรถยนต์ในภูมิภาคเอเชีย
  ตลาดการส่งออกรถยนต์ที่สำคัญแบ่งออกเป็น

  (1) ตลาดส่งออกรถยนต์ ได้แก่ เบลเยี่ยม ญี่ปุ่น ออสเตรเลีย อินโดนีเซีย และจีน

  (2) ตลาดส่งออกรถแวนและรถ Pick-up ได้แก่ สหราชอาณาจักร ออสเตรเลีย เยอรมัน
  อิตาลี และสเปน

  (3) ตลาดส่งออกรถบัสและรถบรรทุก ได้แก่ ออสเตรเลีย ซาอุดิอาระเบีย นิวซีแลนด์ สิงค์โปร์
  และจอร์แดน

  ปริมาณการส่งออกรถยนต์ ในช่วงปี 2543-2551

  []

ที่มา : สมาคมอุตสาหกรรมยานยนต์ไทย

กลุ่มอุตสาหกรรมยานยนต์ สภาอุตสาหกรรมแห่งประเทศไทย

  จากผลกระทบของสภาพแวดล้อมของวิกฤติเศรษฐกิจในปี 2551
  ทำให้ผู้ผลิตรถยนต์แต่ละรายต่างมีจุดมุ่งหมายหลักคือการลดต้นทุนการผลิต
  เป็นผลให้บริษัทผู้ผลิตรถยนต์มีการจ้างผู้ผลิตชิ้นส่วนรายอื่นๆ เป็นผู้ผลิตให้แทน
  หากผู้ผลิตรายนั้นสามารถมีต้นทุนการผลิตที่ต่ำกว่า เป็นผลให้ภายในอุตสาหกรรมมีการทำ
  Outsourcing กันมากขึ้น ซึ่งเป็นผลให้ผู้ผลิต OEM
  ที่มีต้นทุนการผลิตในระดับต่ำสามารถเข้าไปเป็นผู้ผลิตแทน (Supply Chain)
  ให้แก่ผู้ผลิตรถยนต์ได้มากขึ้น
  ซึ่งเป็นโอกาสทางธุรกิจที่สำคัญในการขยายตลาดที่มีมูลค่าตลาดสูงมาก
  จากเหตุผลที่กล่าวมาข้างต้น
  โดยบริษัทได้เล็งเห็นถึงการเปลี่ยนแปลงและแนวโน้มการแข่งขันในอนาคต
  เป็นผลให้บริษัทได้มีการปรับโครงสร้างธุรกิจ ปรับโครงสร้างการบริหารงาน
  และเตรียมพร้อมทางด้านกำลังการผลิต อาทิเช่น การแยกสายการผลิตต่าง ๆ
  ออกเป็นหน่วยธุรกิจย่อย ๆ รวมทั้งการพัฒนาวิจัยผลิตภัณฑ์ร่วมกับผู้ผลิตรถยนต์
  เช่นการเพิ่มมูลค่าเพิ่มให้แก่สินค้าของบริษัท
  โดยการการประกอบชิ้นส่วนท่อโลหะให้เป็นลักษณะเป็นชุด ซึ่งต้องใช้เวลากว่า 3 ปี
  ในการทดสอบคุณภาพสินค้าของบริษัทกว่าลูกค้าผู้ผลิตเครื่องปรับอากาศในรถยนต์จะยอมรับในคุณภาพและบริการของชุดชิ้นส่วนของบริษัท
  นอกจากนี้บริษัทยังได้เตรียมการพัฒนาทรัพยากรบุคคลของตนโดยเฉพาะบุคลากรในสายงานการผลิตเพื่อเตรียมพร้อมและรองรับต่อการแข่งขันในอนาคต
  โดยในปัจจุบัน บริษัทเป็นหนึ่งในสามราย
  ของผู้ผลิตชิ้นส่วนท่ออลูมิเนียมสำหรับเครื่องปรับอากาศภายในรถยนต์รายใหญ่ในประเทศไทย
  ระดับ Tier 2
  ที่สามารถผลิตชิ้นส่วนแบบเป็นชุดเพื่อส่งให้แก่ผู้ผลิตเครื่องปรับอากาศภายในรถยนต์

2.  ชิ้นส่วนเครื่องปรับอากาศภายในอาคาร

  เมื่อพูดถึงเครื่องทำความเย็นภายในบ้านหรือภายในตัวอาคารส่วนใหญ่เราจะนึกถึง
  เครื่องทำความเย็นประเภท แอร์คอนดิชั่นเนอร์
  ซึ่งภายในเครื่องทำความเย็นประเภทนี้จะมีส่วนประกอบหลายๆชิ้นส่วน
  ในที่นี้เราจะขอกล่าวถึงชิ้นส่วนที่ช่วยในการลำเลียงและควบคุมเส้นทางการไหลของน้ำยาทำความเย็น
  ซึ่งในระบบการส่งน้ำยาต่างๆในเครื่องทำความเย็นส่วนใหญ่มักจะใช้ชิ้นส่วนที่เป็นท่อทองแดงในการส่งถ่ายน้ำยาทำความเย็นเพื่อป้อนเข้าสู่ระบบกระบวนการเปลี่ยนอุณหภูมิและความดัน
  เนื่องจากคุณสมบัติเชิงกลและเชิงกายภาพของท่อทองแดงที่สามารถควบคุมการเปลี่ยนแปลงของอุณหภูมิได้ดี
  จะส่งผลให้นิยมใช้ท่อทองแดงเป็นส่วนประกอบหลักอย่างหนึ่งในเครื่องทำความเย็น

  1. สภาวะการแข่งขันการผลิตชิ้นส่วนเครื่องปรับอากาศที่ทำจากท่อทองแดงของประเทศไทย

  ธุรกิจประเภทการผลิตชิ้นส่วนเครื่องปรับอากาศ
  มีการเจริญเติบโตควบคู่ไปกับการเติบโตของฐานการผลิตเครื่องปรับอากาศยี่ห้อต่างๆในประเทศไทย
  แต่จำนวนผู้ผลิตชิ้นส่วนท่อทองแดงที่ใช้ในเครื่องปรับอากาศในประเทศไทยกลับไม่ได้มีเพิ่มขึ้นมากนัก
  ผู้ผลิตโดยส่วนใหญ่จะเป็นผู้ผลิตสัญชาติเดียวกันกับเครื่องปรับอากาศยี่ห้อนั้นๆ เช่นญี่ปุ่น
  หรือเกาหลีใต้ เป็นต้น

  ในจำนวนผู้ผลิตชิ้นส่วนท่อทองแดงสำหรับเครื่องปรับอากาศเหล่านี้
  บริษัทฯนับได้ว่าเป็นผู้ผลิตสัญชาติไทยเพียงรายเดียวที่มีขนาดใหญ่ที่สุดและมีศักยภาพในการผลิตที่สามารถแข่งขันกับผู้ผลิตจากต่างชาติเหล่านี้ได้
  โดยในแง่ของกำลังการผลิตแล้ว
  กล่าวได้ว่าเราเป็นบริษัทที่มีกำลังการผลิตชิ้นส่วนท่อทองแดงที่ใหญ่ที่สุดในประเทศ นอกจากนี้
  ด้วยความที่บริษัทฯเป็นผู้ผลิตสัญชาติไทยทำให้บริษัทฯสามารถติดต่อกับผู้ผลิตครื่องปรับอากาศได้ทุกสัญชาติไม่ว่าจะเป็นญี่ปุ่น
  เกาหลี และอเมริกา เป็นต้น
  ส่งผลให้เกิดเป็นข้อได้เปรียบในเชิงการแข่งขันในธุรกิจนี้เป็นอย่างมาก

  2. กรรมวิธีการผลิต

  บริษัทฯได้มีการสั่งซื้อวัตถุดิบประเภท ท่อทองแดง ทั้งประเภทท่อม้วน และท่อเส้นตรง
  นำมาผ่านขั้นตอนการตัด ตามความยาวที่ต้องการ
  และเข้าสู่กระบวนการแปรรูปชิ้นงานหลากหลายขั้นตอนตามรูปแบบที่ลูกค้าต้องการ
  จนถึงขั้นตอนสุดท้ายทำให้เราได้สินค้าสำเร็จรูปตามที่แบบลูกค้าต้องการ
  โดยสินค้าทุกชิ้นจะต้องผ่านขั้นตอนควบคุมคุณภาพทุกขั้นตอน
  แล้วจึงทำการบรรจุพร้อมส่งมอบให้กับลูกค้าตามจำนวน ตามวันและเวลาที่ลูกค้ากำหนด
  เพื่อจะนำชิ้นส่วนต่างไปประกอบเป็นผลิตภัณฑ์ เครื่องปรับอากาศต่อไป

  Supplier SNC Former Customer

  โรงงานผู้ผลิตวัตถุดิบ โรงงานแปรรูปชิ้นงาน โรงงานประกอบเครื่องปรับอากาศ

  3. ด้านวัตถุดิบ

  วัตถุดิบที่ใช้ในการผลิตส่วนใหญ่จะเป็นมาตรฐานตามข้อกำหนด
  ของโรงงานผู้ผลิตวัตถุดิบเป็นหลักและยังต้องปฏิบัติตามข้อกำหนดต่างๆที่ทางโรงงานผู้ผลิตได้ถือปฏิบัติตามมาตรฐานสากล
  ซึ่งระยะเวลาในการผลิตพร้อมส่งมอบจะใช้เวลาประมาณ 1-2
  สัปดาห์ขึ้นอยู่กับความยากง่ายของการผลิตวัตถุดิบ ซึ่งทางบริษัทจะเป็นผู้ควบคุมวัน เวลา จำนวน
  ที่ต้องการให้กับผู้ผลิตวัตถุดิบเพื่อให้ผู้ผลิตส่งมอบตามกำหนด

  ในปัจจุบันทางบริษัทฯจะต้องทำการสุ่มการตรวจสอบโรงงานผู้ผลิตวัตถุดิบทุกประเภทว่าได้ปฏิบัติตามข้อกำหนดที่ได้วางไว้หรือไม่
  เพื่อสร้างความมั่นใจให้กับลูกค้าว่าทางบริษัทได้นำวัตถุดิบที่ดีมีคุณภาพตามที่ลูกค้าต้องการมาผลิตชิ้นส่วนเพื่อส่งขายให้กับลูกค้าเป็นประจำ
  ไม่ว่าจะ 1 ครั้ง /ปี หรือ 2ครั้ง/ปี

  4. ด้านเครื่องจักร

  สำหรับเครื่องจักรที่ทางบริษัทฯใช้ในการผลิตชิ้นส่วนจะเป็นเครื่องจักรจากประเทศญี่ปุ่น, ไต้หวัน
  และบางส่วนเป็นเครื่องจักรที่ทางบริษัทจัดสร้างขึ้นมาเองเพื่อรองรับกระบวนการผลิตชิ้นงานโดยเฉพาะ
  ดังนั้นทางบริษัทฯจึงมีความเชื่อมั่นในด้านเครื่องจักรเป็นอย่างมาก
  ด้วยระบบการบริหารจัดการของทางบริษัทฯเราพยายามที่จะใช้เครื่องจักรที่มีคุณสมบัติด้านการใช้งานที่ใกล้เคียงกันมากที่สุดเพื่อลดอัตราเสี่ยงในกรณีที่เครื่องจักรมีปัญหาเราสามารถมีเครื่องจักรทดแทนกันได้
  100% จึงสามารถลดความเสี่ยงในด้านเครื่องจักรของทางบริษัทฯได้เป็นอย่างดี นอกจากนี้
  ด้วยประสบการณ์ในธุรกิจนี้มากว่า 30 ปี
  ทำให้บริษัทฯมีสายสัมพันธ์ที่ดีเป็นอย่างมากกับบริษัทผู้ผลิตเครื่องจักรต่างๆ
  ช่วยให้บริษัทฯสามารถจัดหาเครื่องจักรเพิ่มเติมในยามที่ต้องการภายในระยะเวลาอันสั้น
  ด้วยราคาที่เหมาะสม

  5. ด้านแรงงานและการผลิต

  บริษัทมีศักยภาพในด้านการผลิตชิ้นส่วนเครื่องปรับอากาศที่ทำจากท่อทองแดงเป็นเวลาหลายปีดังนั้นจึงส่งผลให้พนักงานของทางบริษัทมีทักษะ
  ความเชี่ยวชาญ
  และประสบการณ์ในเรื่องการผลิตชิ้นส่วนเครื่องปรับอากาศที่ทำจากท่อทองแดงเป็นอย่างมาก
  จนสามารถทำให้บริษัทเป็นที่ยอมรับในวงการผู้ผลิตชิ้นส่วนเครื่องปรับอากาศและยังคงรักษาระดับเพื่อที่จะเจริญเติบโตไปพร้อมกับอุตสาหกรรมและธุรกิจเครื่องปรับอากาศตลอดไป

  ด้วยระบบการบริหารจัดการที่ทันสมัยและมีธรรมาภิบาลการดูแลพนักงานประหนึ่งสมาชิกในครอบครัว
  การฝึกอบรมบุคลากรอย่างต่อเนื่อง ตลอดจนการบริหารผลตอบแทนของพนักงานที่เป็นธรรม
  ส่งผลให้บริษัทฯสามารถรักษาบุคลากรที่มีคุณภาพไว้ได้
  และมีสัมพันธภาพที่ดีระหว่างบริษัทฯกับพนักงาน

  บริษัทฯกำลังปรับปรุงปรับเปลี่ยนกระบวนการผลิตให้เหมาะสมกับสถานการณ์ปัจจุบันโดยพยายามใช้เครื่องจักรมาทดแทนแรงงานเพื่อเป็นการลดต้นทุนด้านการผลิตลงแต่ในส่วนงานที่จำเป็นจะต้องใช้แรงงานคนมาเกี่ยวข้องทางบริษัทฯมีทีมงานสรรหาและคัดเลือกที่แข็งแกร่ง
  ในการคัดเลือกบุคลากรที่จะเข้ามาเสริมกำลังการผลิตและทางบริษัทจะมีหลักสูตรการอบรมให้กับพนักงานที่จะเข้ามาช่วยในการผลิตในแต่ละจุดงานโดยเฉพาะ
  ซึ่งจะได้รับการอบรมโดยผู้เชี่ยวชาญเฉพาะทางโดยตรง

  6. ด้านการตลาดและภาวะการแข่งขัน

  ในธุรกิจเครื่องปรับอากาศ ผู้ผลิตและจำหน่ายเครื่องปรับอากาศชั้นนำ อาทิเช่น Fujitsu , LG
  Electronics, Mitsubishi Electric, Trane, Dakin, Sanyo และอื่นๆ เป็นต้น
  ทั้งภายในและภายนอกประเทศ
  บริษัทฯได้รับการยอมรับจากบริษัทผู้ผลิตและจำหน่ายเครื่องปรับอากาศชั้นนำเหล่านี้ให้เป็นผู้ผลิตชิ้นส่วนเครื่องปรับอากาศ
  ซึ่งทางบริษัทเห็นว่าเป็นแนวทางที่ดีในการดำเนินธุรกิจประเภทนี้ต่อไป
  ซึ่งในอนาคตเราพยายามผลักดันให้ภายในบริษัทฯสามารถผลิตชิ้นส่วนที่เกี่ยวข้องกับการผลิตเครื่องปรับอากาศทั้งหมด(ยกเว้นคอมเพรสเซอร์และมอเตอร์)
  โดยใช้หลักการ SNC One Stop Service และ
  พยายามจะเป็นตัวแทนในการประกอบเครื่องปรับอากาศส่งให้กับลูกค้าชั้นนำทั้งหมด

  อย่างไรก็ตามบริษัทฯก็มิได้นิ่งนอนใจ ยังคงพยายามหาลูกค้ารายใหม่เพิ่มเติม
  แต่ในส่วนของลูกค้าเดิมเรายังคงพยายามเพิ่มส่วนแบ่งทางการตลาดให้มากขึ้นอีกด้วยโดยมีเป้าหมายที่จะเป็นผู้ผลิตชิ้นส่วนท่อทองแดงในเครื่องปรับอากาศที่มีส่วนแบ่งทางการตลาดมากที่สุดในทุกๆลูกค้าของเรา

  ปัจจุบันโลกประสบปัญหากับอากาศที่ร้อนขึ้นและบริษัทฯ
  ผู้ประกอบเครื่องปรับอากาศเองก็มีแนวโน้มในการลดต้นทุน โดยการจ้าง Supplier หรือ
  Outsource มากขึ้น ซึ่งทางกลุ่มของบริษัทฯ เองก็มีความสามารถและศักยภาพ เพียงพอ
  ทั้งทางด้าน บุคลากร เงินทุน และกำลังการผลิต
  ที่พร้อมที่จะปฏิบัติได้ทันทีตามความต้องการของลูกค้า ซึ่งนับว่าเป็นอีกโอกาสหนึ่งของ SNC อีกครั้ง

  ทั้งนี้ ปริมาณการผลิตเครื่องปรับอากาศในประเทศ
  ปริมาณการจำหน่ายเครื่องปรับอากาศภายในประเทศ
  และปริมาณการส่งออกเครื่องปรับอากาศในช่วงปี 2543 – 2551 มีดังต่อไปนี้

  ปริมาณการผลิตเครื่องปรับอากาศในประเทศ ในช่วงปี 2543-2551

  []

ที่มา : สำนักงานเศรษฐกิจอุตสาหกรรม

  ปริมาณการจำหน่ายเครื่องปรับอากาศในประเทศ ในช่วงปี 2543-2551

  []

  ที่มา : สำนักงานเศรษฐกิจอุตสาหกรรม

  ปริมาณการส่งออกเครื่องปรับอากาศ ในช่วงปี 2543-2551

  []

  ที่มา : สำนักงานเศรษฐกิจอุตสาหกรรม

3.  รับจ้างผลิตเครื่องปรับอากาศภายในอาคาร (OEM)

  ในปี 2550 บริษัทฯ ได้เริ่มธุรกิจ OEM (Original Equipment Manufacturer)
  สำหรับเครื่องปรับอากาศ หรือ การรับจ้างประกอบเครื่องปรับอากาศในตราผลิตภัณฑ์ของลูกค้า

  ลูกค้าของบริษัทฯประกอบด้วย บริษัท Fujitsu General (Thailand) Co. ,Ltd., บริษัท
  LG Electronics (Thailand) Co., Ltd., Westair Industries Inc. (Dubai),
  Johnson Controls Inc. ฯลฯ

  การทำธุรกิจ OEM ช่วยสนับสนุนธุรกิจผลิตชิ้นส่วนเครื่องปรับอากาศของบริษัทฯ โดยเมื่อบริษัทฯ
  ได้รับการว่าจ้างให้ผลิตสินค้า OEM แล้ว
  ก็จะได้รับคำสั่งซื้อชิ้นส่วนเครื่องปรับอากาศที่บริษัทฯสามารถผลิตเองได้ด้วย
  นอกจากนั้นการทำธุรกิจ OEM
  ยังทำให้บริษัทฯได้เปรียบบริษัทคู่แข่งผู้ผลิตชิ้นส่วนเครื่องปรับอากาศรายอื่นๆ เพราะบริษัทฯ
  มีบริการลูกค้าที่ครบวงจร ตั้งแต่การผลิตชิ้นส่วนเครื่องปรับอากาศ
  จนถึงประกอบเป็นผลิตภัณฑ์สำเร็จ
  และยังช่วยลูกค้าลดค่าขนส่งของชิ้นส่วนเครื่องปรับอากาศเพราะสามารถผลิตชิ้นส่วนใช้ภายในได้เองบางส่วน
  ส่งผลให้ต้นทุนโดยรวมของลูกค้าลดลงได้

  1. กรรมวิธีการผลิต

  สำหรับการผลิตเครื่องปรับอากาศ OEM ในรุ่นที่มีจำนวนผลิตมาก จะผลิตบนสายพานขนาดใหญ่
  และใช้พนักงานจำนวนมาก เพื่อให้ได้ผลผลิตจำนวนมาก ส่วนการผลิตตามใบสั่งซื้อที่มีจำนวนน้อย
  จะผลิตบนสายพานขนาดเล็ก หรือผลิตในพื้นที่ที่จัดเตรียมไว้
  กระบวนการผลิตและการควบคุมคุณภาพ จะถูกกำหนดโดยลูกค้า หรือหากลูกค้าไม่ได้กำหนดไว้
  ทางบริษัทฯ ก็จะใช้มาตรฐานของตนเอง

  2. ด้านวัตถุดิบ

  เครื่องปรับอากาศประกอบด้วยวัตถุดิบหรือชิ้นส่วนจำนวนมาก
  สำหรับชิ้นส่วนที่บริษัทฯสามารถผลิตได้เอง บริษัทฯก็จะผลิตใช้ภายในเอง อาทิเช่น
  ชิ้นส่วนท่อทองแดง ชุดคอยล์ร้อน/คอยล์เย็น ชิ้นส่วนโลหะแผ่น เป็นต้น
  ส่วนชิ้นส่วนที่ไม่สามารถผลิตเองได้ก็จะสั่งซื้อเข้ามา
  โดยลูกค้าอาจจะเป็นผู้แนะนำหรือกำหนดแหล่งซื้อวัตถุดิบหรือผู้ผลิตชิ้นส่วนเหล่านั้น ลักษณะเช่นนี้
  ทำให้บริษัทฯไม่ต้องรับความเสี่ยงในการจัดหาผู้ผลิตวัตถุดิบที่ลูกค้ายอมรับ

  3. ด้านเครื่องจักร

  เครื่องจักรที่ใช้ในการผลิตเครื่องปรับอากาศ OEM ที่สำคัญและมีมูลค่าสูงได้แก่ สายพานผลิต
  อุปกรณ์ทดสอบการทำงานของเครื่องปรับอากาศ เครื่องอัดน้ำยาทำความเย็น และ ปั๊มสุญญากาศ
  ซึ่งเครื่องจักรเหล่านี้ทางบริษัทก็มีช่างผู้ชำนาญการคอยดูแล และมีเครื่องจักรพร้อมชิ้นส่วนสำรอง
  ดังนั้นจึงอาจกล่าวได้ว่าบริษัทฯมีความเสี่ยงในด้านเครื่องจักรการผลิตค่อนข้างต่ำ

  4. ด้านแรงงานและการผลิต

  กระบวนการผลิตเครื่องปรับอากาศ OEM ไม่ได้มีความซับซ้อน
  และไม่ต้องใช้พนักงานที่มีทักษะพิเศษ
  การทำงานทุกอย่างจะถูกกำหนดไว้ในมาตรฐานการปฏิบัติงานของแต่ละจุด
  อีกทั้งการผลิตก็ถูกควบคุมขั้นตอนทำงานและควบคุมคุณภาพโดยแผนกประกันคุณภาพ
  ทำให้ความเสี่ยงด้านการพึ่งพาแรงงานที่มีทักษะพิเศษและการผลิตมีน้อย

  5. ด้านการตลาดและภาวะการแข่งขัน

  บริษัทฯ ได้พยายามการกระจายยอดขาย เพิ่มจำนวนลูกค้า และเพิ่มความหลากหลายของสิ้นค้า
  เพื่อลดความเสี่ยงในการพึ่งยอดขายจากลูกค้ารายใดรายหนึ่งมาจนเกินไป ขณะนี้บริษัทฯ
  ก็ได้พยายามกระจายยอดขายระหว่างลูกค้ารายใหญ่ คือ LG Electornics Co., Ltd. และ
  Fujitsu General (Thailand) Co., Ltd.
  นอกจากนั้นทางบริษัทฯยังได้หาลูกค้ารายอื่นๆเพิ่มขึ้น เช่น Johnson Controls Inc.,
  Westair Industries Inc., Nordyne International Inc., Esphi Tech Llc.
  เป็นต้น

  ในประเทศไทย ผู้ประกอบธุรกิจผลิตเครื่องปรับอากาศ OEM
  ที่มีขนาดใหญ่และมีศักยภาพเท่าบริษัทฯ มีจำนวนน้อยมาก
  ส่วนใหญ่จะเป็นโรงงานที่มีขนาดเล็กและมีกำลังผลิตไม่มากนัก
  ดังนั้นคู่แข่งภายในประเทศที่แท้จริงของบริษัทฯจึงเป็นตัวลูกค้าเสียเอง ที่ทางบริษัทฯ
  ต้องสามารถผลิตสินค้าให้ได้ด้วยราคาที่ต่ำกว่า
  คุณภาพที่สูงกว่าและประสิทธิผลที่ดีกว่าจึงจะสามารถจูงใจให้ลูกค้าเปลี่ยนจากการผลิตเองมาเป็นให้บริษัทฯผลิตได้

  สำหรับคู่แข่งภายนอกประเทศ
  ขณะนี้คู่แข่งส่วนใหญ่เป็นบริษัทจากประเทศจีนซึ่งมีต้นทุนแรงงานที่ต่ำกว่า อย่างไรก็ตาม
  กฎหมายสวัสดิการแรงงานฉบับใหม่ของประเทศจีนที่เริ่มบังคับใช้ในปีนี้เข้มงวดกับนายจ้างมากขึ้น
  ประกอบกับค่าแรงขั้นต่ำของประเทศจีนที่ปรับเพิ่มสูงขึ้น
  ทำให้ความได้เปรียบของคู่แข่งจากประเทศจีนลดลง
  นอกจากนี้สินค้าจากประเทศจีนยังมีปัญหาคุณภาพอยู่และความเชื่อมั่นในตราสินค้า
  ส่งผลให้ถูกต่อต้านจากหลายประเทศในโลก

4.  ชิ้นส่วนคอมเพรสเซอร์

  ชิ้นส่วนของคอมเพรสเซอร์ ส่วนใหญ่ประกอบด้วย เหล็ก ทองแดง และทองเหลือง
  ซึ่งจะนำวัตถุดิบเหล่านี้มาแปรรูปเพื่อเป็นชิ้นส่วนคอมเพรสเซอร์และนำไปประกอบกันเป็น
  คอมเพรสเซอร์ เพื่อส่งต่อให้โรงงานประกอบเครื่องทำความเย็นต่อไป

  ทางบริษัทฯ เองได้รับความไว้วางใจจากบริษัทฯ ผู้ผลิตคอมเพรสเซอร์
  ที่ได้มอบความไว้วางใจให้บริษัทฯ เป็นผู้ผลิตชิ้นส่วนที่ทำด้วยทองแดง และเหล็ก
  ซึ่งที่ผ่านมาธุรกิจของบริษัทฯ ก็เติบโตควบคู่ไปกับการเติบโตของบริษัทฯ ผู้ผลิตคอมเพรสเซอร์
  และอุตสาหกรรมธุรกิจเครื่องทำความเย็นมาอย่างต่อเนื่องจนถึงปัจจุบัน

  1. กรรมวิธีการผลิต

  บริษัทฯ ได้สั่งซื้อวัตถุดิบอันได้แก่ ทองแดง และเหล็ก จากโรงงานผู้ผลิต
  ซึ่งจะมาในรูปแบบที่เป็นเส้นตรง และแบบชนิดม้วน แล้วมาเข้าสู่ขบวนการผลิต
  โดยทุกขั้นตอนของการผลิตจะผ่านการควบคุมด้านคุณภาพอย่างเป็นระบบ
  จนกระทั่งเสร็จสิ้นขบวนการผลิตออกมาเป็นชิ้นส่วนที่ถูกต้องตามข้อกำหนดของลูกค้าแล้วจึงนำไปส่งมอบให้กับลูกค้าตามจำนวนและเวลาที่กำหนด
  เพื่อให้ลูกค้านำชิ้นส่วนไปประกอบเป็นคอมเพรสเซอร์
  ส่งต่อไปยังโรงงานผู้ผลิตเครื่องทำความเย็นต่อไป

  2. ด้านวัตถุดิบ

  วัตถุดิบเป็นส่วนสำคัญที่ต้องมีไว้เพื่อใช้ในการผลิต ถ้าขาดซึ่งวัตถุดิบ
  เราก็จะไม่สามารถผลิตชิ้นส่วนออกมาได้
  ซึ่งแต่เดิมทางลูกค้าเป็นผู้กำหนดว่าต้องใช้แหล่งวัตถุดิบจากที่ใด
  แต่ในปัจจุบันการแข่งขันทวีความรุนแรงและสูงขึ้นตามลำดับ ผู้ผลิตทองแดงได้พัฒนาระบบการผลิต
  จนกระทั่งปัจจุบันคุณภาพของสินค้าทองแดงที่ผลิตออกมามีคุณภาพทัดเทียมกัน บริษัทฯ
  จึงมีโอกาสในการเลือกซื้อทองแดงกับบริษัทฯ ผู้ผลิตทองแดงที่มีต้นทุนการผลิตต่ำ
  อีกทั้งยังมีการกระจายความเสี่ยงในการที่จะมีผู้ขายน้อยรายอีกด้วย

  3. ด้านเครื่องจักร

  เครื่องจักรที่ใช้ในการผลิตส่วนใหญ่เป็นเครื่องจักรที่บริษัทฯ จัดสร้างขึ้นมาเอง อีกทั้งยังมีต้นทุนต่ำ
  เพราะฉะนั้นปัญหาเรื่องการดูแลบำรุงรักษา และเครื่องจักรหยุดจึงหมดไป
  อีกทั้งเครื่องจักรที่ใช้ผลิตในโรงงานเองยังสามารถใช้ทดแทนกันได้ รวมตลอดทั้งอุปกรณ์การผลิต
  เครื่องมือต่างๆ ทางบริษัทฯ ก็สามารถผลิตสร้างขึ้นมาเองได้
  จึงไม่มีความเสี่ยงกับการผลิตของเรา

  4. ด้านแรงงานและการผลิต

  บริษัทฯ ได้ทำธุรกิจด้านผู้ผลิตชิ้นส่วนให้กับเครื่องทำความเย็น
  และคอมเพรสเซอร์มาเป็นระยะเวลานานหลายปี จนได้รับความไว้วางใจจากลูกค้าเดิม
  และให้จำนวน Order เพิ่มมากขึ้น

  จากอดีตจนถึงปัจจุบัน พนักงานของทางบริษัทฯ ได้สะสมความรู้ ประสบการณ์ รวมทั้งทักษะ
  จนมีความเข้าใจในชิ้นส่วนและขบวนการผลิตเป็นอย่างดี อีกทั้งด้านแรงงานเองก็หาได้ไม่ยาก
  เพราะระบบการผลิตใช้เครื่องจักรมาช่วยในการผลิต
  ซึ่งไม่ได้ใช้พนักงานที่มีความรู้หรือความชำนาญเป็นพิเศษแต่อย่างไร คงใช้พนักงานธรรมดา
  และนำมาอบรมระเบียบของทางบริษัทฯ ก็สามารถปฏิบัติงานให้บรรลุเป้าหมายได้

  5. ด้านการตลาดและภาวะการแข่งขัน

  ความต้องการของตลาดนับเป็นสิ่งสำคัญของธุรกิจ ถ้าปราศจากความต้องการของตลาดแล้ว
  การผลิตก็ไม่สามารถดำเนินการได้ ปัจจุบัน บริษัทฯ ทำธุรกิจกับลูกค้าของบริษัทฯ มายาวนาน
  และทั้งหมดก็เป็นลูกค้าประจำของบริษัทฯ และความสัมพันธ์ระหว่างบริษัทฯ
  กับลูกค้าก็มีความสัมพันธ์กันอย่างดีทุกลำดับชั้น ประกอบกับต้นทุนของบริษัทฯ
  เองก็สามารถแข่งขันกับคู่แข่งได้ ตอบสนองความต้องการของลูกค้าได้ เพราะฉะนั้น
  ด้านการตลาด บริษัทฯ ถือว่ามีความเข้มแข็งที่จะรักษาลูกค้าไว้ได้
  รวมตลอดทั้งหาตลาดใหม่เพิ่มได้อีกด้วย ความเสี่ยงของธุรกิจก็คงจะอยู่ที่ลูกค้าของบริษัทฯ
  ไม่มีคำสั่งซื้อเข้ามา หรือปิด Plant ซึ่งเป็นปัญหาที่ต้องแก้ไขต่อไป

  แต่อย่างไรก็ตาม
  เครื่องทำความเย็นยังเป็นอุปกรณ์สำคัญในการดำเนินชีวิตให้มีความสุขความสบายเพิ่มมากขึ้น
  ซึ่งการที่จะเลิกใช้และหันไปใช้ผลิตภัณฑ์อื่นแทนคงทำได้ยาก

  ทั้งนี้ปริมาณการผลิตคอมเพรสเซอร์ในประเทศ ปริมาณการจำหน่ายคอมเพรสเซอร์ในประเทศ
  และปริมาณการส่งออกคอมเพรสเซอร์ในช่วงปี 2543 – 2551 มีดังต่อไปนี้

  ปริมาณการผลิตคอมเพรสเซอร์ในประเทศ ในช่วงปี 2543-2551

  []

  ที่มา : สำนักงานเศรษฐกิจอุตสาหกรรม

  ปริมาณการจำหน่ายคอมเพรสเซอร์ในประเทศ ในช่วงปี 2543-2551

  []

  ที่มา : สำนักงานเศรษฐกิจอุตสาหกรรม

  ปริมาณการส่งออกคอมเพรสเซอร์ ในช่วงปี 2543-2551

  []

  ที่มา : สำนักงานเศรษฐกิจอุตสาหกรรม

  4.5 อุตสาหกรรมโลหะขึ้นรูป

  สภาพการแข่งขันของผู้ผลิตเครื่องใช้ไฟฟ้าในประเทศจัดว่าอยู่ในระดับค่อนข้างรุนแรงผู้ประกอบการทุกรายต่างใช้กลยุทธ์ทางการตลาดทุกรูปแบบเพื่อกระตุ้นการตัดสินใจของผู้บริโภค
  ดังจะเห็นได้จากการที่ผู้ประกอบการผลิตเริ่มใช้กลยุทธ์ส่งเสริมการขายอย่างต่อเนื่องด้วยการปรับลดราคาจำหน่าย
  การขายระบบเงินผ่อนโดยไม่คิดอัตราดอกเบี้ย
  หรือออกแบบผลิตภัณฑ์ให้มีลักษณะที่แตกต่างจากคู่แข่งขัน อย่างเช่น การนำเทคโนโลยีแบบใหม่ ๆ
  มาใช้เพื่อดึงดูดลูกค้า หรือการออกแบบผลิตภัณฑ์ให้มีจุดเด่นเพื่อเพิ่มราคาของสินค้า
  เพื่อหวังกระตุ้นตลาดและชิงส่วนแบ่งกันอย่างเต็มที่ อย่างไรก็ดี
  การนำเข้าเครื่องใช้ไฟฟ้าจากประเทศจีนส่งผลให้ราคาของเครื่องใช้ไฟฟ้าหลาย ๆ
  ประเภทในประเทศมีการปรับตัวลดลงอย่างต่อเนื่อง
  และส่งผลให้มีการแข่งขันทางด้านราคาจากผู้ประกอบการและการใช้จ่ายของผู้บริโภคในตลาดของเครื่องใช้ไฟฟ้าเพิ่มมากขึ้น
  ในปัจจุบัน ประเทศไทยมีผู้ผลิตเครื่องใช้ไฟฟ้าชั้นนำมากกว่า 10 ราย โดยมีรายสำคัญอย่างเช่น
  Electrolux, LG, Toshiba และ Mitsubishi (เครื่องหมายการค้า)
  ซึ่งเป็นลูกค้าของกลุ่มบริษัท ส่วนสภาพการแข่งขันของผู้ผลิตชิ้นส่วนเครื่องใช้ไฟฟ้าอย่างเช่น
  โลหะขึ้นรูป ก็มีการแข่งขันค่อนข้างรุนแรง เนื่องจาก อุตสาหกรรมนี้ไม่ต้องอาศัยเทคโนโลยีขั้นสูง
  หรือบุคคลากรที่มีทักษะมากนัก ดังนั้นผู้ประกอบการรายใหม่จึงสามารถทำธุรกิจประเภทนี้ได้
  ส่งผลให้ จำนวนของผู้ประกอบการผลิตไม่ต่ำกว่า 200 ราย
  ซึ่งนอกเหนือจากผู้ประกอบการไทยที่เดิมมุ่งผลิตเพื่อใช้ในประเทศเท่านั้น
  ยังมีผู้ประกอบการที่เพิ่มขึ้นจากการย้ายฐานการผลิตจากต่างประเทศมายังประเทศไทย
  อย่างไรก็ดี เนื่องจากสินค้ามีอัตรากำไรข้างต้นค่อนข้างต่ำ
  ผู้ประกอบการรายใหม่มักจะขาดทุนและเลิกกิจการไปในที่สุด

  อย่างไรก็ตาม
  บริษัทและบริษัทย่อยเน้นกลยุทธ์การดูแลและควบคุมคุณภาพทุกขั้นตอนของงานทุกชิ้นที่ผลิต
  และเทคโนโลยีจากเครื่องจักรที่ทันสมัย
  ตลอดจนพัฒนาผลิตภัณฑ์ด้วยระบบวิศวกรรมและการผลิตที่เป็นมาตรฐานรวมทั้งนโยบายในการบริหารความเสี่ยงของการดำเนินธุรกิจ
  คือ การไม่ดำเนินธุรกิจพึ่งพิงกับผลิตภัณฑ์ใดผลิตภัณฑ์หนึ่งเพียงอย่างเดียว
  แต่จะมุ่งตอบสนองต่อลูกค้าใน 2 กลุ่มหลัก คือ (1) กลุ่มผลิตชิ้นส่วนโลหะ เจาะ ตัด ปั๊ม
  พับและขึ้นรูปสำหรับกลุ่มชิ้นส่วนโลหะเครื่องใช้ไฟฟ้า (2) กลุ่มเครื่องแช่แข็งถนอมอาหาร
  โดยมีลูกค้ารายใหญ่ในแต่ละกลุ่มเป็นลูกค้าที่มีชื่อเสียง
  และมีเครือข่ายการจำหน่ายสินค้าทั้งในประเทศและประเทศต่าง ๆ ทั่วโลก
  อย่างไรก็ดีจากการที่บริษัทและบริษัทย่อยมีความเชี่ยวชาญในการบริหารงานในด้านการผลิตและต้นทุนที่มีประสิทธิภาพ
  ส่งผลให้บริษัทและบริษัทย่อยได้รับความไว้วางใจจากลูกค้าและมีแนวโน้มจะมีการสั่งซื้อเพิ่มในอนาคต

  ในส่วนของการแข่งขันที่รุนแรงที่เกิดขึ้นจากชิ้นส่วนเครื่องใช้ไฟฟ้าที่มาจากประเทศจีนซึ่งมีราคาถูกกว่า
  เป็นปัจจัยที่ไม่ก่อให้เกิดผลกระทบต่อบริษัทมากนัก
  เนื่องจากสินค้าจากประเทศไทยและของกลุ่มบริษัทเป็นสินค้าที่มีคุณภาพและมีมาตรฐานมากกว่าสินค้าจากประเทศจีน
  และหากเปรียบเทียบกับผู้ผลิตอื่น ๆ ในภูมิภาค เอเซียด้วยกัน
  ผู้ผลิตจากประเทศไทยถือว่ามีศักยภาพในการผลิตที่สูงกว่า และยังคงมีความได้เปรียบผู้ผลิตอื่น ๆ
  เหล่านี้อยู่มาก เนื่องจากกลุ่มบริษัทมีอุตสาหกรรมที่เกี่ยวเนื่องกับการผลิตโลหะขึ้นรูปอย่าง
  อุตสาหกรรมการผลิตแม่พิมพ์ เครื่องกลและเครื่องจักรอัตโนมัติ ซึ่งทำให้การผลิตมีต้นทุนที่ต่ำ
  คล่องตัว และมีประสิทธิภาพมากกว่าคู่แข่ง
  โดยบริษัทเน้นกลุ่มลูกค้าผู้ผลิตเครื่องใช้ไฟฟ้าที่ให้ประเทศไทยเป็นฐานการผลิตเพื่อส่งออก

  เพื่อเพิ่มอัตรากำไรขั้นต้นของธุรกิจโลหะแผ่นขึ้นรูป ทางบริษัทจึงได้เริ่มเจาะตลาดลูกค้ากลุ่ม
  ELECTRONIC ซึ่งกระบวนการผลิตไม่ได้แตกต่างจากกลุ่มเครื่องใช้ไฟฟ้า แต่สิ่งที่แตกต่างคือ
  ค่าความละเอียดของชิ้นงานที่ใช้ในกระบวนการผลิตจนออกมาเป็นสินค้าสำเร็จรูปจะต้องมีความแม่นยำและถูกต้อง
  ซึ่งในปัจจุบันงานโลหะแผ่นขึ้นรูปสำหรับอุตสาหกรรมอีเล็กทรอนิกส์นั้น บริษัท SNC มีลูกค้าหลัก คือ
  บริษัท Celestica (Thailand) co., ltd. และบริษัท Delta Electronics
  (Thailand) PCL.

  1. กระบวนการผลิต

  หลังจากที่บริษัทสั่งซื้อวัตถุดิบจากโรงงานผู้ผลิต ซึ่งได้แก่ เหล็กแผ่น ทองแดง แผ่นอลูมินั่ม
  จะนำมาเข้าสู่กระบวนการผลิต
  จนเป็นสินค้าที่ถูกต้องตามที่ลูกค้าต้องการและนำไปส่งของตามจำนวน และเวลาที่ลูกค้าต้องการ
  โดยมีแผนภูมิกระบวนการผลิตดังนี้

[]

  2. ด้านวัตถุดิบ

  วัตถุดิบที่ใช้ในการผลิต ส่วนใหญ่จะเป็นขนาดมาตรฐานที่สามารถหาได้จากโรงงานผู้ผลิต
  ทั้งในและต่างประเทศ แต่เนื่องจากชิ้นงานบางชิ้นงานนั้น
  เป็นชิ้นส่วนที่ใช้เฉพาะในอุตสาหกรรมอิเล็กทรอนิกส์เท่านั้น จึงค่อนข้างที่จะหากยาก
  ยกตัวอย่างเช่น Insert nut ในรูปแบบต่างๆ ซึ่งถูกออกแบบมาให้ใช้เฉพาะผลิตภัณฑ์นั้นๆ
  ตามพื้นฐานการผลิตในประเทศต่างๆ

  ในส่วนของด้านราคาของวัตถุดิบนั้น ปัจจุบัน มีการเปลี่ยนแปลงอย่างรวดเร็ว
  ซึ่งเปลี่ยนแปลงตามภาวะเศรษฐกิจ แต่เนื่องจากราคาวัตถุดิบที่เป็น Sheet Metal นั้น
  มีมูลค่าไม่มากนักเมื่อเทียบกับราคาผลิตภัณฑ์ของลูกค้า ดังนั้น ราคาของวัตถุดิบ
  จึงไม่เป็นปัญหาสำหรับงาน Electronics Sheet Metal Works มากนัก
  สิ่งซึ่งลูกค้าของบริษัทฯต้องการมากกว่าคือคุณภาพที่เชื่อถือได้และการตอบสนองในด้านการส่งมอบและการบริการทางด้านเทคนิคที่รวดเร็ว
  ซึ่งบริษัทฯสามารถสร้างความมั่นใจให้กับลูกค้าตรงจุดต่างๆเหล่านี้ได้

  3. ด้านเครื่องจักร

  เครื่องจักรที่ใช้ในการผลิต เป็นเครื่องจักรที่มีเทคโนโลยี่สูง มีความซับซ้อน ยกตัวอย่างเช่น
  Turret Punch Machine, Breaking Machine (CNC Bending M/C) เป็นต้น
  แต่ทางบริษัทก็มีช่างที่ชำนาญเฉพาะทางไว้ดำเนินการผลิต
  และสามารถดูแลรักษาเครื่องจักรเหล่านี้ได้เป็นอย่างดี

  ถึงแม้ว่าบริษัทฯจะเพิ่งเข้ามาสู่ธุรกิจ Electronics Sheet Metal Works ได้ไม่นานนัก
  แต่ก็ไม่ใช่เรื่องยากสำหรับบริษัทฯ ที่จะปรับตัวและดำเนินการผลิต
  จนเป็นสินค้าที่มีคุณภาพส่งให้ลูกค้าตามความต้องการของลูกค้า
  สิ่งหนึ่งที่บริษัทฯเชื่อมั่นมาโดยตลอดคือสินค้าที่เราขายไม่ใช่กล่องเหล็กแต่เป็น Integrated
  Solution ที่เราจัดให้กับลูกค้าตั้งแต่ขั้นตอนการออกแบบผลิตภัณฑ์
  การออกแบบกระบวนการผลิตสำหรับสินค้าแต่ละชนิด การควบคุมคุณภาพ การส่งมอบที่ตรงต่อเวลา
  ตลอดจนถึงการบริการทั้งก่อนและหลังการส่งมอบ

  4. ด้านแรงงาน

  บริษัทฯ กำลังดำเนินการปรับเปลี่ยนจากการใช้แรงงานมาเป็นเครื่องจักรที่มีประสิทธิภาพสูง
  เพื่อลดต้นทุนการผลิต และควบคุมคุณภาพของสินค้า ส่งผลให้ในส่วนของแรงงานที่ใช้นั้น
  ไม่จำเป็นต้องใช้แรงงานที่มีทักษะสูงจึงทำให้สามารถหาได้ไม่ยากนัก
  และเมื่อพนักงานเหล่านี้ได้รับการอบรมตามระเบียบของบริษัทฯ ที่มีการจัดระบบการTraining
  อย่างดี พนักงานทุกคนก็จะมีความพร้อมก่อนเข้าสู่กระบวนการผลิต

  5. ด้านการตลาดและภาวะการแข่งขัน

  กลุ่มลูกค้าของบริษัทฯถือได้ว่า เป็นผู้จำหน่ายทาง Telecom Product รายใหญ่ของโลก
  มีผลิตภัณฑ์ที่หลากหลาย
  ในขณะที่บริษัทฯก็มีข้อได้เปรียบเมื่อเทียบกับคู่แข่งอื่นๆในด้านตำแหน่งสถานที่ที่อยู่ใกล้กับลูกค้าเป็นอย่างมาก
  กอร์ปกับความสัมพันธ์ที่ดีกับลูกค้า ทำให้เชื่อว่า ถึงแม้ภาวะเศรษฐกิจ ณ
  ปัจจุบันของโลกและภายในประเทศไม่ค่อยดีนัก แต่ในทางกลับกัน ส่วนแบ่งการตลาดของบริษัท
  SNC ในธุรกิจนี้จะเพิ่มขึ้น เนื่องจากทางลูกค้า ได้เปลี่ยนมาใช้สินค้าภายในประเทศมากขึ้น
  ซึ่งถือว่าเป็นโอกาสที่ดีของบริษัทฯ

6.  อุปกรณ์แลกเปลี่ยนความร้อน

  เครื่องทำความเย็นภายในบ้านหรือภายในตัวอาคารส่วนใหญ่เราจะนึกถึง
  เครื่องทำความเย็นประเภท แอร์คอนดิชั่นเนอร์ ซึ่งภายในเครื่องทำ
  ความเย็นประเภทนี้จะมีส่วนประกอบหลายๆชิ้นส่วน
  ในที่นี้เราจะขอกล่าวถึงชิ้นส่วนหลักในการถ่ายเทความร้อนหรือที่เรารู้จักกันดีว่า “คอยล์”(Heat
  Exchanger) ซึ่งมีทั้งประเภทคอยล์เย็นและคอยล์ร้อน
  ซึ่งทำหน้าที่ส่งผ่านและแลกเปลี่ยนความเย็นหรือความร้อนภายในตัวเครื่องปรับอากาศ

  1. กรรมวิธีการผลิต

  []

  บริษัทฯได้มีการสั่งซื้อวัตถุดิบหลัก ๆ ได้แก่

1)  อะลูมิเนียม Bare, Blue หรือสีต่าง ๆ
    ตามที่ลูกค้าต้องการและนำมาขึ้นรูปด้วยเครื่องปั๊มขึ้นรูปอะลูมิเนียม (Fin Press) ตาม
    pattern ที่ลูกค้ากำหนด

2)  ท่อทองแดง ประเภทท่อม้วน โดยนำมาผ่านขั้นตอนการตัดและดัดตามความยาวที่ต้องการ
    ด้วยเครื่องตัดและดัดท่อ (Hairpin Bender)

  นำอะลูมิเนียมที่ผ่านการขึ้นรูปเรียบร้อยด้วยเครื่องปั๊มอะลูมิเนียม (Fin Press)
  มาร้อยด้วยท่อทองแดง (Hairpin Tube) ที่ตัดไว้แล้วด้วยเครื่องตัดและดัดท่อ (Hairpin
  Bender) ขนาดของตัวคอยล์จะถูกตั้งไว้ด้วยโต๊ะร้อยคอยล์ด้วยกระบวนการร้อย (Insert
  Hairpin) นำคอยล์ที่ได้ดังกล่าวไปเข้าเครื่องอัดแน่น (Expander Machine)
  เพื่ออัดคอลย์ให้แน่นและได้ขนาดตรงตามข้อกำหนด หลังจากนั้นนำคอยล์ไปผ่านตู้อบร้อน (Dry
  oven) เพื่อขจัดน้ำมันที่มาจากกระบวนการก่อนหน้าด้วยอุณหภูมิประมาณ 160 ^(o)C เป็นเวลา
  5 นาที และต่อด้วยกระบวนการประกอบคอยล์ (Coil Assembly) ด้วยการเชื่อม U-pipe
  และท่อเฮดเดอร์ (Header) ด้วยเครื่องเชื่อมอัตโนมัติหรือเชื่อมด้วยมือ (Auto/ Manual
  Brazing)
  โดยทุกกระบวนการผลิตคอยล์ตั้งแต่เริ่มต้นจนสิ้นสุดกระบวนการจะต้องผ่านขั้นตอนการควบคุมคุณภาพที่มีมาตรฐานและตรงตาม
  Spec ificationของลูกค้า

  2. ด้านวัตถุดิบ

  วัตถุดิบที่ใช้ในการผลิตส่วนใหญ่จะเป็นมาตรฐานตามข้อกำหนด
  ของโรงงานผู้ผลิตวัตถุดิบเป็นหลักและยังต้องปฏิบัติตามข้อกำหนดต่างๆที่ทางโรงงานผู้ผลิตได้ถือปฏิบัติตามมาตรฐานสากล
  ซึ่งระยะเวลาในการผลิตพร้อมส่งมอบจะใช้เวลาประมาณ 1-2 สัปดาห์สำหรับท่อทองแดง และ
  4-5 สัปดาห์สำหรับอะลูมิเนียมขึ้นอยู่กับความยากง่ายของการผลิตวัตถุดิบ
  ซึ่งทางบริษัทจะเป็นผู้ควบคุมวัน เวลา จำนวน
  ที่ต้องการให้กับผู้ผลิตวัตถุดิบเพื่อให้ผู้ผลิตส่งมอบตามกำหนด

  3. ด้านเครื่องจักร

  สำหรับเครื่องจักรที่ทางบริษัทใช้ในการผลิตในแต่ละกระบวนการจะมีทั้งเครื่องจักรใหม่จากประเทศอเมริกาและญี่ปุ่นและบางส่วนเป็นเครื่องจักรที่ทางบริษัทสร้างขึ้นมาเพื่อรองรับกระบวนการผลิตชิ้นงานโดยเฉพาะ
  ดังนั้นทางบริษัทจึงมีความเชื่อมั่นในประสิทธิภาพของเครื่องจักรเป็นอย่างมาก
  ตลอดจนวิธีการบริหารจัดการในการบำรุงรักษา (Plan Maintenance)
  ด้วยผู้เชี่ยวชาญเฉพาะทางของบริษัทฯ

  ด้วยทีมงานของบริษัทฯซึ่งประกอบด้วยทีมงานชาวไทยและผู้เชี่ยวชาญด้านงานคอยล์จากประเทศญี่ปุ่น
  ที่มีทักษะ ความเชี่ยวชาญและประสบการณ์ในการผลิตคอยล์มากว่า 30 ปี
  บริษัทจึงมีความมั่นใจว่างานคอยล์ของบริษัทจะเป็นที่ยอมรับในวงการผู้ผลิตเครื่องปรับอากาศและยังคงรักษาระดับเพื่อจะเจริญเติบโตไปพร้อมกับอุตสาหกรรมและธุรกิจเครื่องปรับอากาศตลอดไป

  4. ด้านแรงงาน

  บริษัทฯ
  กำลังพัฒนาพนักงานในทุกกระบวนการผลิตให้สามารถพัฒนากระบวนการและพัฒนาคุณภาพไปพร้อม
  ๆ กัน ทางบริษัทฯมีทีมงานสรรหาและคัดเลือกที่แข็งแกร่ง
  ในการคัดเลือกบุคลากรที่จะเข้ามาเสริมกำลังการผลิตและทางบริษัทจะมีหลักสูตรการอบรมให้กับพนักงานที่จะเข้ามาช่วยในการผลิตในแต่ละจุดงานโดยเฉพาะ
  ซึ่งจะได้รับการอบรมโดยผู้เชี่ยวชาญเฉพาะทางโดยตรง

  5. ด้านการตลาดและภาวะการแข่งขัน

  ธุรกิจทางด้านอุปกรณ์แลกเปลี่ยนความร้อนนี้ ในเบื้องต้น
  บริษัทฯตั้งเป้าหมายที่จะผลิตเพื่อใช้ประกอบในเครื่องปรับอากาศที่เราประกอบเอง
  โดยมีกลุ่มเป้าหมายหลักคือลูกค้า Fujitsu General (Thailand) และกลุ่มลูกค้าต่างประเทศ
  แต่ในเนื่องจากขั้นตอนในการขอรับการรับรองจากลูกค้า Fujitsu General (Thailand)
  ใช้เวลาค่อนข้างนานเพราะต้องส่งไปขอรับการตรวจสอบที่บริษัทแม่ของลูกค้าในต่างประเทศด้วยทำให้การผลิตงานคอยล์เริ่มได้ช้ากว่าประมาณการไปค่อนข้างมาก
  ส่งผลให้ธุรกิจในกลุ่มนี้สำหรับปีนี้มีเพียงงานคอยล์ที่ใช้ประกอบในเครื่องปรับอากาศสำหรับลูกค้าต่างประเทศเป็นหลักเท่านั้น

  อย่างไรก็ตามบริษัทฯ
  ก็มิได้นิ่งนอนใจในเรื่องนี้โดยได้ติดต่อประสานงานกับลูกค้าเพื่อทยอยขอรับการรับรองอย่างต่อเนื่อง
  ในขณะเดียวกันก็ยังพยายามหาลูกค้ารายใหม่เพิ่มเติมด้วยเช่นกัน

  การแข่งขันในธุรกิจนี้นับได้ว่ามีอยู่พอสมควร ทั้งนี้เนื่องจากเป็นงานที่ลูกค้าของบริษัทฯ
  ผลิตเพื่อใช้เองส่วนหนึ่ง และซื้อมาจากผู้ผลิตคอยล์โดยเฉพาะอีกส่วนหนึ่ง
  ทำให้บริษัทฯต้องแข่งขันกับทั้งผู้ผลิตคอยล์อื่นๆและกับลูกค้าของบริษัทฯ อย่างไรก็ดี การที่บริษัทฯ
  เน้นการทำธุรกิจในส่วนนี้ไว้ที่การผลิตเพื่อใช้ประกอบเครื่องปรับอากาศเอง
  ประกอบกับงานคอยล์เป็นงานที่บอบบางทำให้ต้นทุนด้านการขนส่งสินค้ามีค่อนข้างสูง ทำให้บริษัทฯ
  ยังคงมีข้อได้เปรียบทางด้านต้นทุนที่ถูกกว่าคู่แข่งรายอื่นๆอยู่พอสมควร

6.  แม่พิมพ์ขึ้นรูปโลหะและพลาสติก

  เมื่อเรามองดูรถยนต์ และเครื่องใช้ไฟฟ้าต่างๆรอบตัวเรา
  จะเห็นว่าประกอบไปด้วยชิ้นส่วนต่างๆนับเป็นพันๆ ชนิด ซึ่งในบรรดาชิ้นส่วนที่เป็นแผ่นโลหะ
  หรือพลาสติกซึ่งมีจำนวนเป็นหลายร้อยชิ้นนั้น มีความจำเป็นที่ต้องใช้แม่พิมพ์เพื่อใช้ในการผลิต
  จึงเห็นได้ว่า อุตสาหกรรมการผลิตแม่พิมพ์ขึ้นรูปโลหะ และ การผลิตแม่พิมพ์พลาสติก
  เป็นอุตสาหกรรมต้นน้ำหลัก ที่มีความสำคัญเป็นอย่างยิ่งในอุตสาหกรรมการผลิตรถยนต์
  และอุตสาหกรรมการผลิตเครื่องใช้ไฟฟ้า

  1. สภาวะการแข่งขันการผลิตแม่พิมพ์ขึ้นรูปโลหะและพลาสติก ของ ประเทศไทย

  ธุรกิจการผลิตแม่พิมพ์ขึ้นรูปโลหะและพลาสติกในประเทศไทย
  ได้เจริญเติบโตมากับอุตสาหกรรมการผลิตต่างๆ ในประเทศไทยมานาน
  แต่เพิ่งได้รับการพัฒนาและส่งเสริมให้มีเทคโนโลยี่ที่ดีขึ้นไม่นานมานี้
  ทำให้มีบริษัทผู้ผลิตแม่พิมพ์บางส่วนได้พัฒนาความสามารถในการผลิตให้มีมาตรฐานสูงขึ้น
  แต่ยังมีจำนวนไม่มากนัก

  2. กรรมวิธีการผลิต

  การผลิตแม่พิมพ์ เริ่มตั้งแต่การออกแบบชิ้นส่วนต่างๆซึ่ง ปัจจุบันใช้เหล็กเป็นส่วนประกอบหลัก
  โดยเหล็กแต่ละชิ้นจะได้รับการขึ้นรูปตามแบบ โดยเครื่องจักรต่างๆ เช่น เครื่องกลึง, เครื่อง
  CNC, เครื่อง Wire Cut , เครื่อง EDM เป็นต้น หลังจากนั้น ก็นำชิ้นส่วนต่างๆ
  มาประกอบกันเป็นแม่พิมพ์

  3. ด้านวัตถุดิบ

  การผลิตแม่พิมพ์จะมีปัญหาในเรื่องเวลาการสั่งซื้อวัตถุดิบ
  เนื่องจากวัตถุดิบที่ใช้ในการผลิตส่วนใหญ่จะเป็นแผ่นเหล็กสำเร็จ (Finishing Plate)
  ซึ่งมีผู้ผลิตในประเทศไทยจำนวนไม่มาก และเป็นการผลิตแบบ Made to Order
  นอกจากนี้ชิ้นส่วนบางชิ้นยังต้องนำไปผ่านกระบวนการชุบผิว เพื่อให้มีความแข็ง หรือมีความลื่น
  ซึ่งเป็นกระบวนการที่ต้องใช้เวลานาน
  ซึ่งสามารถแก้ไขโดยการจัดลำดับการผลิตชิ้นส่วนให้สัมพันธ์การความต้องการใช้งานได้ระดับหนึ่ง

  4. ด้านเครื่องจักร

  บริษัทได้ใช้ เครื่องจักรที่มีประสิทธิภาพและมีความเที่ยงตรงสูงจาก ญี่ปุ่นและ ไต้หวัน
  มาทำการผลิตชิ้นส่วน โดยใช้ระบบคอมพิวเตอร์ส่งผ่านข้อมูลในการออกแบบมาที่เครื่องจักร
  โดยตรงทำให้สามารถผลิตชิ้นส่วนที่ความเที่ยงตรงสูง
  และยังมีระบบการบำรุงรักษาเครื่องจักรเป็นอย่างดี
  ทำให้เครื่องจักรสามารถใช้งานได้ดีอยู่ตลอดวลา

  5. ด้านแรงงานและการผลิต

  การผลิตแม่พิมพ์ เป็นอุตสาหกรรมที่ต้องใช้พนักงานที่มีประสบการณ์ และมีความเชี่ยวชาญสูง ไม่ว่า
  จะเป็นการออกแบบ หรือ การใช้เครื่องจักร รวมไปถึงการประกอบมาพิมพ์ ถึงแม้บริษัท
  จะเพิ่งเปิดดำเนินการมาไม่นาน แต่ก็ได้รวบรวมบุคคลากรที่มีประสบการณ์
  และความสามารถสูงมาครบทุกด้าน นอกจากนี้ ยังได้มีเจ้าหน้าที่ชาวญี่ปุ่นจากบริษัทร่วมทุน
  ซึ่งมีประสบการณ์สูงในการออกแบบ และผลิตแม่พิมพ์ มาประจำที่บริษัท
  เพื่อทำการถ่ายทอดเทคโนโลยี่ให้กับพนักงาน
  นอกจากนี้บริษัทยังมีแผนงานที่จะนำเอาระบบคอมพิวเตอร์มาช่วยในการออกแบบ
  เพื่อให้การออกแบบทำได้รวดเร็วและถูกต้อง ซึ่งทำให้สามารถลดเวลาการผลิตลงได้

  6. ด้านการตลาดและภาวะการแข่งขัน

  ในธุรกิจการทำแม่พิมพ์เป็นธุรกิจที่ต้องดำเนินการควบคู่ได้กับอุตสาหกรรมการผลิตชิ้นส่วนโลหะขึ้นรูป
  และ ชิ้นส่วนการผลิตพลาสติก ซึ่งบริษัทได้ดำเนินการด้านตลาดควบคู่ไปกับ บริษัทในกลุ่มของ SNC
  ทำให้บริษัทสามารถให้บริการลูกค้าได้ครบวงจร
  ตั้งแต่การผลิตแม่พิมพ์ไปจนถึงการผลิตชิ้นส่วนตามที่ลูกค้าต้องการได้